ליירה קתרין מקי (באנגלית: Lyra McKee; 31 במרץ 1990 - 18 באפריל 2019) הייתה עיתונאית מצפון אירלנד ודוברת ופעילה עבור הקהילה הלהט"בית. היא כתבה על ההשלכות של הסכסוך בצפון אירלנד והייתה בעיצומו של כתיבת ספר על הנושא. היא הייתה גם עורכת של פיד החדשות Mediagazer. ב-18 באפריל 2019, מקי נהרגה מכדור תועה בחילופי יריות שנורו באזור קרגאן, הנחשב למעוז לאומני בעיר דרי הסמוכה לגבול אירלנד, אחרי פשיטה של המשטרה במקום. המשטרה מתייחסת להריגתה כרצח.